જામનગર જિલ્લાની લોકસભાની બેઠક પર કૉન્ગ્રેસે વિક્રમ માડમને તો BJPએ વિક્રમ માડમની સગી ભત્રીજી પૂનમ માડમને ટિકિટ આપી હતી. કટોકટીના આ જંગ પછી બુધવારે મતદાન પૂરું થયાની મોડી રાતે વિક્રમ માડમે પોતાના કાર્યકરોનો આભાર માનતાં એવું જાહેર કરી દીધું હતું કે આ વખતે તે ૨૦,૦૦૦ મતથી હારી રહ્યા છે એટલે કોઈએ રિઝલ્ટના દિવસે બહુ અફસોસ કરવો નહીં. વિક્રમ માડમે ‘મિડ-ડે’ને કહ્યું હતું કે ‘જે રીતે ગ્થ્ભ્ની વેવ ચાલતી હતી અને છેલ્લા દિવસોમાં નેતાની (નરેન્દ્ર મોદીની) જાહેર સભા પછી ફરીથી આખું પિક્ચર બદલાયું એ જોતાં મને અણસાર આવી ગયો છે કે મારી હાર નિિત છે. ગઈ ટર્મમાં મેં જ જાહેરાત કરી હતી કે હું ૨૫,૦૦૦ મતથી જીતું છું અને મને ૨૫,૦૦૯ મતની લીડ મળી તો આ વખતે પણ મને જે અણસાર આવ્યો હોય એ મારે કહેવો જોઈએ.’